ખેતીવાડી ઉત્પન્ન બજાર સમિતિ રાજકોટની 17 મેના રોજ મળેલી સામાન્ય સભામાં ઠરાવ નંબર 37/1/ બ થી નક્કી કર્યા મુજબ ખેતીવાડી ઉતપન્ન બજાર સમિતિ રાજકોટના મુખ્ય તથા સબ યાર્ડમાં ખેત પેદાશોની ચોરી થવાના થતા બનાવો અંગે ચર્ચા વિચારણા કરતા વેપારીઓના માલની ચોરીની ફરિયાદ અન્વયે તપાસના અંતે કસૂરવાર ઠરનાર પાસેથી માલ અથવા માલની કિંમત મેળવવાનું અને ચોરી થયેલા માલની કિંમત જેટલો દંડ વસૂલ કરવાનું ઠરાવવામાં આવ્યું છે.જેની નોંધ લેવાની રહેશે.આ પરિપત્ર યાર્ડે તાજેતરમાં જ બહાર પાડ્યો છે અને નોટિસ બોર્ડ પર લગાવ્યો પણ છે.કાયદા વિરુધ્ધ કામ કરનાર આ નિયમ ઘણા વર્ષોથી યાર્ડમાં જાતે જ બનાવી લેવામાં આવ્યો છે.આ અંગે સત્તાધીશો એવું કહે છે કે, આ તો કોઇ નવી વાત નથી ઘણા વર્ષથી ચાલે છે.